На основу чл. 24. Закона о локалним изборима („Службени гласник РС”, бр. 129/07, 34/10 – одлука УС и 54/11), Изборна комисија општине Владичин Хан, на седници одржаној дана 28.03.2016. године, донела је

**Р Е Ш Е Њ Е**

**ПРОГЛАШАВА СЕ** изборна листа кандидата за одборнике Скупштине општине Владичин Хан, **под редним бројем 8,** а под називом **ГГ ДР НЕНАД МИТРОВИЋ, ЛЕВИЦА СРБИЈЕ-БОРКО СТЕФАНОВИЋ** коју је за изборе расписане за 24.04.2016. године поднела **ГГ ДР НЕНАД МИТРОВИЋ, ЛЕВИЦА СРБИЈЕ-БОРКО СТЕФАНОВИЋ.**

**О б р а з л о ж е њ е**

Изборна комисија општине Владичин Хан утврдила је да је овлашћено лице ГГ ДР НЕНАД МИТРОВИЋ, ЛЕВИЦА СРБИЈЕ-БОРКО СТЕФАНОВИЋ, Ненад Митровић, поднело, у складу са законом и закључком Изборне комисије општине Владичин Хан о отклањању недостатака изборне листе број 013-60/2016 од 25.03.2016. године, благовремену и уредну изборну листу са 37 кандидата за одборнике Скупштине општине Владичин Хан на изборима расписаним за 24.04.2016. године.

Утврђено је да је уз изборну листу ГГ ДР НЕНАД МИТРОВИЋ, ЛЕВИЦА СРБИЈЕ-БОРКО СТЕФАНОВИЋ приложена сва законом прописана документација и да је правно ваљана, као и да изборна листа испуњава услове из чл. 18. ст. 1. и 2. и чл. 20. ст. 3. Закона о локалним изборима, у погледу броја кандидата на изборној листи и заступљености мање заступљеног пола на изборној листи.

Уз изборну листу је у складу са чл. 18. ст. 2. Закона о локалним изборима, поднето укупно 203 правно ваљаних оверених изјава бирача да подржавају изборну листу ГГ ДР НЕНАД МИТРОВИЋ, ЛЕВИЦА СРБИЈЕ-БОРКО СТЕФАНОВИЋ.

У складу са наведеним, Изборна комисија општине Владичин Хан, одлучила је као у диспозитиву овог решења.

**Поука о правном средству:** Против овог решења може се поднети приговор Изборној комисији општине Владичин Хан у року од 24 часа од дана достављања решења.

Број: 013-70/2016

У Владичином Хану, 28.03.2016. године у 13:20 часова

**ИЗБОРНА КОМИСИЈА ОПШТИНЕ ВЛАДИЧИН ХАН**

**М.П.** **ПРЕДСЕДНИК**

**Марија Станојевић**